CELEX: 32002R0780
Language: mt
Date: 2002-05-08 00:00:00
Title: Ir-Regolament tal-Kummissjoni (KE) Nru 780/2002 tat-8 ta’ Mejju 2002 li jemenda r-Regolament (KE) Nru 3063/93 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 2019/93 fir-rigward ta’ l-iskema ta’ għajnuna għall-produzzjoni ta’ għasel ta’ kwalità speċifika

Avviż Legali Importanti

|

32002R0780

Official Journal L 123 , 09/05/2002 P. 0032 - 0033

		Ir-Regolament tal-Kummissjoni (KE) Nru 780/2002tat-8 ta’ Mejju 2002li jemenda r-Regolament (KE) Nru 3063/93 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 2019/93 fir-rigward ta’ l-iskema ta’ għajnuna għall-produzzjoni ta’ għasel ta’ kwalità speċifikaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2019/93 tad-19 ta’ Lulju 1993 li introduċa miżuri speċifiċi għall-gżejjer iż-żgħar ta’ l-Eġew li jikkonċernaw ċerti prodotti agrikoli [1], kif emendat l-aħħar bir-Regolament (KE) Nru 442/2002 [2], u b’mod partikolari l-Artikolu 12(3) tiegħu,Billi:(1) Ir-Regolament (KEE) Nru 2019/93 jintroduċi skema għall- gżejjer iż-żgħar ta’ l-Eġew ta’ għajnuna għal doqqajs għall-produzzjoni ta’ għasel ta’ kwalità speċifika. L-Artikolu 12 ta’ dak ir-Regolament, kif emendat bir-Regolament (KE) Nru 442/2002, issa jirreferi għall- "għaqdiet ta’ min irabbi n-naħal", għalhekk it-terminoloġija użata fir-Regolament tal-Kummissjoni (KE) Nru 3063/93 [3] trid tiġi emendata.(2) Sabiex ir-Regolament (KE) Nru 3063/93 jiġi aġġornat, id-derogi għall-1993 li jirrigwardaw id-dati għall-applikazzjonijiet għall-għajnuna u ħlasijiet, u fuq in-notifikazzjonijiet lill-Kummissjoni dwar informazzjoni ta’ kemm għajnuna ġiet imħallsa, u tal-perċentwali ta’ applikazzjonijiet għall-għajnuna li ġew iċċekkjati fuq il-post, għandhom jiġu mħassra.(3) Ir-Regolament (KE) Nru 3063/93 għandu għalhekk jiġi emendat.(4) Il-miżuri li hemm maħsuba f’dan ir-Regolament huma skond l-opinjoni tal-Kumitat tal-Ġestjoni għal-Laħam tat-Tjur u l-Bajd,ADOTTAT DIN ID-DEĊIŻJONI:L-Artikolu 1Ir-Regolament (KE) Nru. 3063/93 huwa emendat kif ġej:1. L-Artikolu 1 jinbidel b’dan li ġej:"L-Artikolu 1Għandha tiġi mogħtija għajnuna għall-gżejjer iż-żgħar ta’ l-Eġew lill-għaqdiet ta’ min irabbi n-naħal li huma aċċettati mill-awtoritajiet kompetenti għall-produzzjoni ta’ għasel ta’ kwalità speċifika li jkun fih proporzjon kbir ta’ għasel tas-sagħtar; dawn l-għaqdiet iridu jwettqu programmi kull sena ta’ inizjattivi biex itejjbu l-kondizzjonijiet li bihom jikkummerċjalizzaw u jirreklamaw l-għasel ta’ kwalità."2. L-ewwel sentenza ta’ l-Artikolu 2(2) tinbidel b’dan li ġej:"Il-programmi għandhom jiġu ppreżentati għall-approvazzjoni lill-awtorità Griega mill-għaqdiet ta’ dawk li jrabbu n-naħal."3. L-Artikolu 3 huwa emendat kif ġej:(a) it-tieni subparagrafu ta’ paragrafu 1 jiġi mħassar;(b) l-ewwel inċiż ta’ paragrafu 2 jiġi mibdul b’dan li ġej:"— l-isem u l-indirizz ta’ l-għaqda ta’ dawk li jrabbu n-naħal, jew l-isem, kunjom u indirizz tal-persuna li trabbi n-naħal,".4. It-tieni paragrafu ta’ l-Artikolu 4 jiġi mħassar.5. L-Artikolu 5 huwa emendat kif ġej:(a) fl-ewwel paragrafu, l-ewwel u t-tieni inċiżi jiġu midbula b’dan li ġej:"— in-numru ta’ l-għaqdiet ta’ min irabbi n-naħal u n-numru ta’ persuni li jrabbu n-naħal individwalment li bagħtu applikazzjoni għall-għajnuna,— in-numru ta’ doqqajs li għalihom tkun intbagħtet applikazzjoni għall-għajnuna kemm minn għaqdiet ta’ min irabbi n-naħal kif ukoll minn persuni li jrabbu n-naħal individwalment, fejn l-għajnuna tkun ġiet mogħtija,";(b) it-tieni paragrafu jiġi mħassar.6. It-tieni sentenza fl-ewwel paragrafu ta’ l-Artikolu 6(2), tiġi mħassra.7. L-Artikolu 8 jiġi mħassar.L-Artikolu 2Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-8 ta’ Mejju 2002.Għall-KummissjoniFranz FischlerMembru tal-Kummissjoni[1] ĠU L 184, tas-27.7.1993, p. 1.[2] ĠU L 68, tat-12.3.2002, p. 4.[3] ĠU L 274, tas-6.11.1993, p. 5.--------------------------------------------------